[image: image1.wmf] 

ประกาศเทศบาลตำบลหนองพ้อ
เรื่อง  รับสมัครบุคคลเพื่อสรรหาและเลือกสรรเป็นพนักงานจ้างของเทศบาลตำบลหนองพ้อ
                       ประจำปีงบประมาณ พ.ศ. 2554
------------------------------------------

 

ด้วยเทศบาลตำบลหนองพ้อ จะดำเนินการสรรหาและเลือกสรรบุคคลเป็นพนักงานจ้างตามภารกิจ ประจำปีงบประมาณ พ.ศ. 2554 จำนวน 1 ตำแหน่ง 1 อัตรา
อาศัยอำนาจตามความในมาตรา 15 และมาตรา 23 วรรคท้าย แห่ง พ.ร.บ. ระเบียบบริหารงาน
บุคคลส่วนท้องถิ่น พ.ศ. 2542 ประกาศคณะกรรมการพนักงานเทศบาลจังหวัดพัทลุง เรื่อง หลักเกณฑ์และเงื่อนไขเกี่ยวกับพนักงานจ้าง ประกาศ ณ วันที่ 30 มิถุนายน พ.ศ. 2547 จึงประกาศรับสมัครบุคลเพื่อสรรหาและเลือกสรรเป็นพนักงานจ้างของเทศบาลตำบลหนองพ้อ ในตำแหน่งดังนี้
1.  ตำแหน่งที่รับสมัคร   

     พนักงานจ้างตามภารกิจ จำนวน 1 ตำแหน่ง 1 อัตรา ดังนี้  




1. ตำแหน่งผู้ช่วยช่างไฟฟ้า
จำนวน    1    อัตรา
2.  คุณสมบัติและลักษณะต้องห้ามของผู้ซึ่งจะได้รับการจ้างเป็นพนักงานจ้าง
      ผู้สมัครสอบจะต้องมีคุณสมบัติทั่วไปและคุณสมบัติเฉพาะสำหรับตำแหน่ง ดังนี้




2.1  คุณสมบัติทั่วไป
ผู้สมัครสอบจะต้องมีคุณสมบัติทั่วไปและไม่มีลักษณะต้องห้ามตามหมวด 1   ข้อ  4  
แห่งประกาศคณะกรรมการพนักงานเทศบาลจังหวัดพัทลุง  เรื่อง  หลักเกณฑ์และเงื่อนไขเกี่ยวกับพนักงานจ้าง      ลงวันที่  30  มิถุนายน  2547  ดังนี้



(1)   มีสัญชาติไทย



(2)   มีอายุไม่ต่ำกว่าสิบแปดปีบริบูรณ์และไม่เกิน  60  ปี



(3)   ไม่เป็นบุคคลล้มละลาย



(4)   ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานเทศบาล 



(5)  ไม่เป็นผู้ดำรงตำแหน่งทางการเมือง  กรรมการพรรคการเมืองหรือเจ้าหน้าที่ในพรรคการเมือง



(6)   ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น



(7)   ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ



(8)  ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ



(9)  ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น
สำหรับพระภิกษุสามเณร ไม่สามารถสมัครและไม่อาจให้เข้ารับการเลือกสรรเป็นพนักงาน
จ้างได้ ทั้งนี้ ตามหนังสือของกรมสารบรรณคณะรัฐมนตรีฝ่ายบริการที่ นว 89/2501 ลงวันที่ 27 มิถุนายน 2501 และตามความในข้อ 5 ของคำสั่งมหาเถรสมาคม ลงวันที่ 22 กันยายน 2551

2.2  คุณสมบัติเฉพาะตำแหน่ง  
ผู้สมัครจะต้องเป็นผู้มีคุณสมบัติเฉพาะตำแหน่งสำหรับตำแหน่งนั้น (รายละเอียดตาม
เอกสารแนบท้ายประกาศ)


3.  กำหนดวัน เวลา และสถานที่รับสมัคร


     ผู้ประสงค์จะสมัคร ขอและยื่นใบสมัครพร้อมหลักฐานด้วยตนเองได้ ณ สำนักงานเทศบาลตำบลหนองพ้อ อำเภอควนขนุน จังหวัดพัทลุง ตั้งแต่วันที่  21 - 29 กรกฎาคม 2554 เวลา 08.30 – 16.30 น.               เว้นวันหยุดราชการ


4.  เอกสารและหลักฐานที่ใช้สมัคร
1. รูปถ่ายหน้าตรง ไม่สวมหมวกและไม่สวมแว่นตาดำ ขนาด 1 นิ้ว จำนวน 3 รูป (ถ่ายครั้ง
เดียวกันไม่เกิน 6 เดือน)
2. สำเนาวุฒิการศึกษา  จำนวน   1   ฉบับ
3. สำเนาทะเบียนบ้าน จำนวน   1   ฉบับ
4. สำเนาบัตรประจำตัวประชาชน จำนวน   1   ฉบับ
5. ใบรับรองแพทย์ ที่แสดงว่าไม่เป็นโรคต้องห้ามตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานเทศบาล (แพทย์ออกให้ไม่เกิน 1 เดือน) จำนวน   1   ฉบับ
6. สำเนาหลักฐานอื่น ๆ เช่น สำเนาทะเบียนสมรส , สำเนาใบเปลี่ยนชื่อ – สกุล , สำเนาหลักฐานเกี่ยวกับการเกณฑ์ทหาร (ถ้ามี)
7. เอกสารทุกฉบับให้ใช้กระดาษ A4 เท่านั้น และรับรองสำเนาถูกต้องทุกฉบับ
ให้ผู้สมัครสอบตรวจสอบและรับรองว่าเป็นคุณสมบัติทั่วไป และมีคุณสมบัติเฉพาะสำหรับ
ตำแหน่งตรงตามประกาศรับสมัครสอบ หากภายหลังปรากฏว่าผู้สมัครสอบรายใดมีคุณสมบัติดังกล่าวไม่ครบถ้วน เทศบาลตำบลหนองพ้อ จะถือว่าเป็นผู้ขาดคุณสมบัติในการรับสมัครสอบและไม่มีสิทธิได้รับการสั่งจ้างและแต่งตั้งเป็นพนักงานจ้าง
5.  ค่าธรรมเนียมการสมัคร
     ผู้สมัครต้องเสียค่าธรรมเนียมสมัคร ในอัตรา 100 บาท (ค่าธรรมเนียมการสมัครจะไม่จ่ายคืน
ให้ไม่ว่ากรณีใด ๆ)


6.  ประกาศรายชื่อ ผู้มีสิทธิเข้ารับการสรรหาและเลือกสรร



     เทศบาลตำบลหนองพ้อ จะประกาศรายชื่อผู้มิสิทธิเข้ารับการสรรหาและเลือกสรรในวันที่       1  สิงหาคม  2554 โดยปิดประกาศไว้ที่ป้ายประชาสัมพันธ์ ณ สำนักงานเทศบาลตำบลหนองพ้อ                อำเภอควนขนุน จังหวัดพัทลุง


7.  หลักเกณฑ์และวิธีการเลือกสรร


     1. หลักเกณฑ์การเลือกสรรบุคคลเพื่อปฏิบัติงานยึดหลัก “สมรรถนะ” ที่จำเป็นต้องใช้สำหรับการปฏิบัติงานในตำแหน่ง ประกอบด้วย



ก. ความรู้ของบุคคลในเรื่องต่าง ๆ ที่จำเป็นต่อการปฏิบัติงาน



ข. ความสามารถหรือทักษะเฉพาะของบุคคลในเรื่องต่าง ๆ ที่จำเป็นต่อการปฏิบัติงาน



ค. คุณลักษณะอื่น ๆ ของบุคคลซึ่งจำเป็นหรือเหมาะสมต่อการปฏิบัติงาน


     2. วิธีการเลือกสรร ตำแหน่งสำหรับผู้มีคุณวุฒิ ประเมินสมรรถนะด้วยวิธีการสอบข้อเขียน และวิธีการสัมภาษณ์
-3-


8.  ประกาศกำหนดวัน เวลา และสถานที่สรรหาและเลือกสรร


     วัน เวลา และสถานที่สรรหาและเลือกสรร จะประกาศให้ทราบก่อนดำเนินการสรรหาและเลือกสรรไม่น้อยกว่า 3 วันทำการ โดยปิดประกาศไว้ที่ป้ายประชาสัมพันธ์  ณ สำนักงานเทศบาลตำบลหนองพ้อ หรือติดต่อสอบถามได้ที่สำนักปลัดเทศบาลตำบลหนองพ้อ โทร 0-7469-3313 ในวันและเวลาราชการ และเป็นหน้าที่ของผู้สมัครที่ต้องไปตรวจดูรายชื่อและวัน เวลา สถานที่เอง


9.  เกณฑ์การตัดสิน


      การตัดสินสำหรับผู้ผ่านการเลือกสรร ให้พิจารณาจากความเห็นของคณะกรรมการ หรือได้คะแนนในแต่ละภาคที่ประเมิน ไม่ต่ำกว่าร้อยละหกสิบ
10.  การประกาศรายชื่อผู้ได้รับการสรรหาและเลือกสรร


เทศบาลตำบลหนองพ้อ  จะประกาศรายชื่อผู้ได้รับการสรรหาและเลือกสรรให้ทราบ โดยทั่วกัน โดยปิดประกาศไว้ที่ป้ายประชาสัมพันธ์ ณ สำนักงานเทศบาลตำบลหนองพ้อ หรือติดต่อสอบถามได้ที่สำนักปลัดเทศบาลตำบลหนองพ้อ โทร 0-7469-3313 ในวันและเวลาราชการ
11.  การขึ้นบัญชีรายชื่อผู้ผ่านการเลือกสรร

1. การขึ้นบัญชีรายชื่อผู้ผ่านการเลือกสรร จะเรียงลำดับที่จากผู้ผ่านการเลือกสรรที่ได้
คะแนนสูงสุด ลงมาตามลำดับ ถ้าคะแนนเท่ากันให้ผู้ที่ได้รับหมายเลขประจำตัวผู้สมัครก่อนเป็นผู้ที่อยู่ในลำดับสูงกว่า



2. บัญชีรายชื่อผู้ผ่านการเลือกสรรกำหนดให้บัญชีมีอายุใช้ได้ไม่เกิน 1 ปี แต่ถ้ามีการสรรหาและเลือกสรรอย่างเดียวกันนั้นอีก และได้ขึ้นบัญชีผู้ผ่านการเลือกสรรได้ใหม่แล้ว บัญชีผู้ผ่านการเลือกสรรครั้งก่อนเป็นอันยกเลิก



3. ผู้ที่ได้ขึ้นบัญชีรายชื่อผู้ผ่านการเลือกสรร ถ้ามีกรณีใดกรณีหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ผ่านการเลือกสรร คือ 



- ผู้นั้นไม่มารายงานตัวและทำสัญญาจ้างในเวลาที่ผู้มีอำนาจสั่งจ้างกำหนด



- ผู้นั้นมีเหตุไม่อาจเข้าปฏิบัติหน้าที่ได้ตามกำหนดเวลาที่จะจ้างในตำแหน่งที่ผ่านการเลือกสรร



12.  การสั่งจ้างและแต่งตั้ง


       ผู้ที่ผ่านการสรรหาและเลือกสรรจะได้รับการทำสัญญาจ้างเป็นพนักงานจ้างของเทศบาลตำบลหนองพ้อ โดยความเห็นชอบของคณะกรรมการพนักงานเทศบาลจังหวัดพัทลุง (ก.ท.จ.พัทลุง) ตามลำดับที่ขึ้นบัญชีไว้ต่อไป
จึงประกาศมาให้ทราบโดยทั่วกัน



ประกาศ  ณ  วันที่    8   กรกฎาคม  พ.ศ.  2554  

(ลงชื่อ)







     (นายพิทักษ์  พวงมณี)





                     นายกเทศมนตรีตำบลหนองพ้อ
ผนวก ก
เอกสารแนบท้ายประกาศเทศบาลตำบลหนองพ้อ
เรื่อง    รับสมัครบุคคลเพื่อสรรหาและเลือกสรรเป็นพนักงานจ้างของเทศบาลตำบลหนองพ้อ
ลงวันที่   8   กรกฎาคม  พ.ศ.  2554
-------------------------------

พนักงานจ้างตามภารกิจ ตำแหน่ง ผู้ช่วยช่างไฟฟ้า 
จำนวน   1   อัตรา


หน้าที่และความรับผิดชอบ


 ปฏิบัติงานขั้นต้นเกี่ยวกับงานช่างไฟฟ้าที่ไม่ยาก ภายใต้การกำกับตรวจสอบโดยใกล้ชิดหรือตามคำสั่งหรือแนวทางปฏิบัติที่มีอยู่อย่างชัดเจนหรือละเอียดถี่ถ้วน และปฏิบัติหน้าที่อื่นตามที่ได้รับมอบหมาย    


คุณสมบัติเฉพาะสำหรับตำแหน่ง


ได้รับประกาศนียบัตรวิชาชีพ (ปวช.) หรือเทียบเท่าไม่ต่ำกว่านี้ทางช่างไฟฟ้า ช่างอิเล็กทรอนิกส์ หรือ ทางอื่นที่ ก.ท.กำหนดว่าใช้เป็นคุณสมบัติเฉพาะสำหรับตำแหน่งนี้ได้


ค่าตอบแทน


ค่าตอบแทนอัตราเริ่มต้นเดือนละ 5,760.- บาท และเงินเพิ่มการครองชีพชั่วคราวตามนัย ก.จ. ก.ท.และ ก.อบต.ในการประชุมครั้งที่ 6/2551 เมื่อวันที่ 25 มิถุนายน 2551
ผนวก ข
เอกสารแนบท้ายประกาศเทศบาลตำบลหนองพ้อ
เรื่อง    รับสมัครบุคคลเพื่อสรรหาและเลือกสรรเป็นพนักงานจ้างของเทศบาลตำบลหนองพ้อ
ลงวันที่   8   กรกฎาคม  พ.ศ.  2554
-------------------------------

ตำแหน่งพนักงานจ้างตามภารกิจ 
1.  ความรู้ความสามารถทั่วไป  ข้อสอบปรนัย (คะแนนเต็ม 100 คะแนน)
ทดสอบความรู้ความสามารถในการคิดหาเหตุผล ความรู้ทั่วไปเกี่ยวกับเหตุการณ์ปัจจุบันด้านการเมือง 
เศรษฐกิจและสังคม ที่เหมาะสมกับความรู้ความสามารถ และทดสอบความรู้ความสามารถในการใช้ภาษา โดยการให้สรุปความ และหรือตีความจากข้อความสั้น ๆ หรือบทความ และให้พิจารณาเลือกใช้ภาษาในรูปแบบต่างๆ จากกลุ่มคำ ประโยคหรือข้อความสั้นๆ ที่เหมาะสม
2. ความรู้ความสามารถที่ใช้เฉพาะสำหรับตำแหน่ง  ข้อสอบปรนัย (คะแนนเต็ม 100 คะแนน)
1. ความรู้ในทางงานช่างไฟฟ้าอย่างเหมาะสมแก่การปฏิบัติหน้าที่
2. กฎหมาย กฎ ระเบียบ ข้อบังคับอื่นที่ใช้ในการปฏิบัติหน้าที่
· รัฐธรรมนูญแห่งราชอาณาจักรไทย พ.ศ. 2550
· พระราชบัญญัติเทศบาล พ.ศ. 2496 และที่แก้ไขเพิ่มเติม
· พระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติมจนถึงปัจจุบัน
· พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542
· พระราชบัญญัติระเบียบบริหารงานบุคคลส่วนท้องถิ่น พ.ศ. 2542
· พระราชบัญญัติควบคุมอาคาร พ.ศ. 2522
· พระราชบัญญัติผังเมือง พ.ศ. 2518
..............................................

